مینگل بلوچ

مینگل بلوچ قبیلے دا ہک نامور قبیلہ ہے، جیہڑا بنیادی طور تے ایران تے افغانستان اچ وی آباد ہے۔ ایہ قبیلہ بلوچستان وچ براہوئی دا سب توں وݙا قبیلہ ہے، جیندی آبادی تقریباً 4 لکھ دے نیڑے ہے۔ ایہ قبیلہ اپݨی ماء ٻولی براھوی الویندے ہن۔نسب نامہ جہریج (قبائل سندھ) 1936ء

مینگل قبیلے دا صدر مقام ضلع خضدار دی تحصیل وڈھ ہے، جتھاں مینگل قبیلے دا سربراہ رہندے۔تاریخ بلوچستان (رائے بہادر لالا ہتورام) ایہ قبیلہ پاکستان دے تمام صوبیاں دے علاوہ نوشکی، گرم سیر (افغانستان)، ایران دے مشرقی سرحد تے خلیجی ممالک وچ وی آباد ہے۔ مینگل قبیلے دی صدییں پراݨی تاریخ ہے، جیہڑا تجارت، زراعت تے روایتی طریقیاں وچ اپݨی شمولیت دے باعث مشہور ہے۔ ایں قبیلے دے ٻہوں سارے نمایاں شخصیات بلوچ حقوق دے کیتے رہنمائی دے طور تے سامݨے آئے ہن۔تاریخ طبرایٰ

مینگل قبیلے دی تاریخ بلوچ عوام دی وسیع تر تاریخ تے انہیں دے آباد علاقییں دی جغرافیائی سیاسی حرکیات نال جڑی ہوئی ہے۔ بلوچستان تاریخ کے آئینے میںایہ قبیلہ تاریخی طور تے رڑھ واہی، تجارت تے مویشی پالݨ وچ ملوث رہیا ہے۔ مینگل قبیلے نے نیم خانہ بدوش طرز زندگی کوں برقرار رکھیا ہے تے بلوچستان دے ناہموار خطیاں دے مطابق خود کوں ڈھالیا ہے۔

 مینگل قبیلے دے کجھ مشہور طائفے ایہ ہن: 
شاہی زئی: مینگل قبیلے دا سرخیل طائفہ، جیہڑا وڈھ تے کراچی تک دے کوہستان وچ آباد ہے۔

زگر: نوشکی، قلات تے مستونگ وچ آباد، ایہ طائفہ اپݨی بہادری دے باعث مشہور ہے۔

میراجی: سارونہ تے کرخ دے علاقیاں وچ آباد، ایہ طائفہ شاہی زئی سردار کوں اپݨا سردار منیندے۔

پہلوان زئی: ایہ طائفہ بہادر جنگجو دے طور تے مشہور ہے تے قلات دے علاقے گرانی وچ آباد ہے۔تاریخ بلوچستان (ملک سعید دیوار)

محمد زئی: ماماتاوا تے نوشکی وچ آباد، ایہ طائفہ زگر مینگل دا حصہ وی ہے۔

مینگل قبیلے دے کجھ مشہور شخصیات وچ سردار عطاء اللہ مینگل (بلوچستان دے پہلے وزیراعلیٰ)، سردار اختر مینگل، میر گل خان نصیر (بلوچستان دے مشہور شاعر تے سیاستدان)، تے جسٹس امیرالملک مینگل شامل ہن۔تاریخ بلوچستان (میر گل خان نصیر)تاریخ بلوچ و بلوچستان (آغا نصیر احمدزئی)

مینگل قبیلے دی تاریخ بلوچ عوام دی جدوجہد، خود مختاری تے حقوق دی تحریک نال جڑی ہوئی ہے۔ ایہ قبیلہ بلوچ قوم پرست تحریک دا اٹوٹ حصہ رہیا ہے تے خطے وچ اپݨی الگ شناخت دا دعویٰ کریندے۔بلوچستان قدیم و جدید تاریخ کی روشنی میں (میر گل خان نصیر)

 حوالہ